125
‏1 إِزْڒِي ن ؤُڭعّذْ.
إِنِّي إِتّشْڒنْ خْ سِيذِي، أَقَا أَثنْ أَمْ وذْرَارْ ن صِيهْيُونْ،
ونِّي وَارْ إِتّنْهزِّينْ، مَاشَا إِتّْغِيمَا إِ ڒبْذَا.
‏2 أَمشْنَاوْ إِذُورَارْ قُووَّارنْ إِ ؤُرْشَالِيمْ،
أَمُّو إِقُووَّارْ سِيذِي إِ ڒْڭنْسْ نّسْ،
زِي ڒخُّو أَڒْ ڒبْذَا.
‏3 مَاغَارْ ثَاغَّارْشْثْ ن ڒْغَارْ وَارْ ثتّْغِيمَا ثتَّاريّحْ خْ ثمُّورْثْ ن إِمْسڭَّاذنْ،
حِيمَا إِمْسڭَّاذنْ وَارْ سّْوِيژِّيضنْ إِفَاسّنْ نْسنْ غَارْ ڒْغَارْ.
‏4 إِڒِي أَذْ يڭّْ سِيذِي ثَاشُونِي ذڭْ إِصبْحَاننْ،
ذڭْ إِنِّي إِسڭّْذنْ س وُوڒْ، ▫
‏5 مَاشَا إِنِّي إِ غَا إِحيّْذنْ زڭْ وبْرِيذْ غَارْ إِبْرِيذنْ إِفَارْغنْ،
أَذْ ثنْ إِسِّيڭّْوجْ سِيذِي جْمِيعْ أَكْ-ذ ينِّي إِتّڭّنْ ڒْغشّْ.
أَذْ ذِينْ يِيڒِي ڒهْنَا خْ إِسْرَائِيل.