54
‏1 إِ ؤُمقّْرَانْ ن إِمغْنَاجنْ. أَكْ-ذ ؤُزنْزُونْ. أَخمِّي ن ذَاوُوذْ.
‏2 ڒَامِي د-ؤُسِينْ إِزِيفِّييّنْ، نَّانْ أَسْ إِ شَاوُولْ:
”مَا وَارْ إِسّْنُوفَّارْ ذَاوُوذْ إِخفْ نّسْ غَارْنغْ؟“ ▪
‏3 سنْجمْ أَيِي، أَ أَربِّي، س يِيسمْ نّكْ،
أَغْ أَيِي ثَاسْغَارْثْ س ثْزمَّارْ نّكْ إِجهْذنْ.
‏4 أَ أَربِّي، سڒْ إِ ثْژَادْجِيثْ إِنُو،
سْحسّْ إِ وَاوَاڒنْ ن ؤُقمُّومْ إِنُو.
‏5 مَاغَارْ إِبَارَّانِييّنْ كَّارنْ أَكِيذِي،
أَيْثْ ن بُو-ڒخْشُونثْ أَرزُّونْ أَذْ أَيِي نْغنْ.
وَارْ تّڭّنْ شَا أَربِّي زَّاثْ إِ ثِيطَّاوِينْ نْسنْ. سِيلَاهْ. ▫
‏6 خْزَارْ، أَربِّي ذ أَمْعَاونْ إِنُو.
سِيذِي إِنُو أَقَا-ث جَارْ ينِّي ذ أَيِي إِسنّْذنْ.
‏7 نتَّا أَذْ إِخدْجصْ ڒْغَارْ إِ ينِّي ذ أَيِي إِحصَّارنْ.
قْضَا خَاسنْ ذِي ڒَامَانْ نّكْ.
‏8 س ڒْخَاضَارْ أَذْ أَشْ د-أَوْيغْ ثِيغَارْصَا،
أَذْ قَاذِيغْ إِسمْ نّكْ، أَ سِيذِي،
مَاغَارْ نتَّا ذ أَصبْحَانْ.
‏9 مَاغَارْ نتَّا إِسّنْجمْ أَيِي زِي مَارَّا ڒحْصَارثْ،
ؤُشَا يَارَّا أَيِي-د أَذْ خزَّارغْ خْ ڒْعذْيَانْ إِنُو سْوَادَّايْ.