110
‏1 أَزهّذْ ن ذَاوُوذْ.
سِيذِي إِنَّا إِ سِيذِي إِنُو:
قِيمْ غَارْ ؤُفُوسْ أَفُوسِي إِنُو،
أَڒْ د-سَّارْسغْ ڒْعذْيَانْ نّكْ ذ ثَانبْذَاثْ سَاذُو إِضَارنْ نّكْ.
‏2 سِيذِي أَذْ إِسّكّْ ثَاغَّارْشْثْ ن صُّولْطَا نّكْ زِي صِيهْيُونْ،
شكْ أَذْ ثْصلّْطذْ ذِي ڒْوسْثْ ن ڒْعذْيَانْ نّكْ.
‏3 ڒْڭنْسْ نّكْ أَذْ يِيڒِي ذ أَمْسعَّافْ ذڭْ وَاسّْ ن صُّولْطَا نّكْ،
ذِي ثِيسِّيقْثْ إِقدّْسنْ زِي ڒمْڒَاوْڒثْ ن ثُوفُّوثْ،
أَمُّو إِ غَا يِيڒِي إِ شكْ نّْذَا ن يِينِّي عَاذْ مَامّشْ ذ أَشْ د-إِتّْوَاخڒْقنْ.
‏4 سِيذِي إِجِّيدْجْ، عمَّارْصْ أَذْ خَاسْ إِنْذمْ:
”شكْ ذ أَكهَّانْ إِ ڒبْذَا ذِي صِّيفثْ إِنُو، مَالْكِيصَاذِيقْ. ▪
‏5 سِيذِي أَقَا-ث غَارْ ؤُفُوسْ أَفُوسِي نّكْ.
نتَّا أَذْ إِڒْبزْ إِجدْجِيذنْ ذڭْ وَاسّْ ن وغْضَابْ نّسْ.
‏6 نتَّا أَذْ إِحَاكمْ خْ ڒڭْنُوسْ، أَقَا ذَا ثَامُّورْثْ ثشُّورْ س ڒْخشْبَاثْ،
أَذْ إِڒْبزْ أَزدْجِيفْ خْ إِشْثْ ن ثمُّورْثْ ثَامقّْرَانْثْ. ▪
‏7 أَكْ-ذ وبْرِيذْ أَذْ إِسُو زِي ثغْزَارْثْ،
س ؤُينِّي أَذْ إِسّْڭعّذْ أَزدْجِيفْ نّسْ.