85
‏1 إِ ؤُمقّْرَانْ ن إِمغْنَاجنْ. زڭْ أَيْثْ ن قُورَاحْ. أَزهّذْ.
‏2 شكْ ثَارْضِيذْ خْ ثمُّورْثْ، أَ سِيذِي،
ثسّنْقڒْبذْ ثَامحْبَاسْثْ ن يَاعْقُوبْ.
‏3 ثكّْسذْ ڒْمُوعْصِييّثْ خْ ڒْڭنْسْ نّكْ،
ثذْڒِيذْ مَارَّا دّْنُوبْ نّسْ. سِيلَاهْ.
‏4 شكْ ثْمنْعذْ مَارَّا أَذُوقّزْ نّكْ ن ؤُفُوڭمْ،
ثسّْثوّْجذْ ڒْحَاذُوقْ ن وغْضَابْ نّكْ.
‏5 أَرّْ أَنغْ، أَ أَربِّي ن ؤُسنْجمْ نّغْ،
تُّو أَغْضَابْ نّكْ خَانغْ.
‏6 مَا ثخْسذْ أَذْ خَانغْ ثسْعَارذْ إِ ڒبْذَا؟
مَا أَذْ ثڭّذْ أَغْضَابْ نّكْ أَذْ إِقِّيمْ زِي جِّيڒْ أَڒْ جِّيڒْ؟
‏7 مَا وَارْ ذ أَنغْ ثجِّيذْ أَذْ ندَّارْ عَاوذْ،
حِيمَا أَذْ أَشْ إِفَارْحْ ڒْڭنْسْ نّكْ؟ ▪
‏8 سْشنْ أَنغْ-د ثَامخْسِيوْثْ نّكْ إِشوَّارنْ، أَ سِيذِي،
أوْشْ أَنغْ أَسنْجمْ نّكْ.
‏9 نشّْ خْسغْ أَذْ سْڒغْ مِينْ غَا إِسِّيوڒْ أَربِّي، سِيذِي،
مَاغَارْ نتَّا أَذْ إِسِّيوڒْ أَكْ-ذ ڒْڭنْسْ نّسْ ؤُ أَكْ-ذ إِمْثِيقَّانْ نّسْ خْ ڒهْنَا.
غَارْومْ، مَاڒَا نِيثْنِي أَذْ د-ذوْڒنْ تّْشَاڒَانْ خْ يِيخفْ نْسنْ.
‏10 نِيشَانْ، أَقَا يُوذسْ-د ؤُسنْجمْ نّسْ إِ ينِّي زَّايسْ إِتّڭّْوذنْ،
حِيمَا أَعُودْجِي نّسْ أَذْ إِزْذغْ ذِي ثمُّورْثْ نّغْ.
‏11 ثَامخْسِيوْثْ إِشوَّارنْ ذ ڒَامَانْ أَذْ مّْسَاڭَارنْ،
ثَاسڭْذَا ذ ڒهْنَا أَذْ مْسُوذُومنْ. ▪
‏12 ثِيذتّْ أَذْ ثغْمِي زِي ثمُّورْثْ،
ثَاسڭْذَا أَذْ ثسِّيجّْ غَارْ سْوَادَّايْ زڭْ ؤُجنَّا.
‏13 سِيذِي أَذْ إِوْشْ ؤُڒَا ذ مِينْ إِصبْحنْ،
ثَامُّورْثْ نّغْ أَذْ ثوْشْ ڒْغِيدْجثْ نّسْ. ▪
‏14 ثَاسڭْذَا أَذْ أَسْ ثِيزْوَارْ زَّاثْ إِ وُوذمْ نّسْ،
أَذْ ثحْضَا جُّورّثْ ن إِصُورَافْ نّسْ.