114
‏1 أَڒَامِي إِفّغْ إِسْرَائِيل زِي مِيصْرَا،
ثَادَّارْثْ ن يَاعْقُوبْ زڭْ إِجّْ ن ڒْڭنْسْ س يِيڒسْ ن مِيدّنْ، ▫ ▪
‏2 إِذْوڒْ يَاهُوذَا ذ زَّاوشْثْ نّسْ إِقدّْسنْ،
إِسْرَايِيلْ ذ ثَامُّورْثْ ن ڒحْكَامثْ نّسْ.
‏3 ڒبْحَارْ إِژْرَا إِ-ث ؤُشَا يَارْوڒْ،
لْ-ؤُرْذُونْ إِنّقْڒبْ غَارْ ضفَّارْ.
‏4 إِذُورَارْ نڭْزنْ أَمْ إِشَارِّييّنْ،
ثِيوْرِيرِينْ أَمْ إِزْمَارنْ.
‏5 مِينْ شكْ يُوغِينْ، أَ ڒبْحَارْ، أَڒَامِي ثْركّْوَاڒذْ،
أَ شكْ لْ'ؤُرْذُونْ، أَڒَامِي ثنْقڒْبذْ غَارْ ضفَّارْ؟ ▫
‏6 أَ إِذُورَارْ، مِينْ كنِّيوْ يُوغِينْ أَڒَامِي ثْنڭّْزمْ أَمْ إِشَارِّييّنْ،
ثِيوْرِيرِينْ أَمْ إِزْمَارنْ؟
‏7 أَ ثَامُّورْثْ أَرْجِيجِي زَّاثْ إِ وُوذمْ ن سِيذِي،
زَّاثْ إِ وُوذمْ ن أَربِّي ن يَاعْقُوبْ،
‏8 ونِّي يَارِّينْ ثَاصْضَارْثْ ذ ڒْحمْڒثْ ن وَامَانْ،
سّدْجَاحْ ذ ڒْعُونْصَارَاثْ ن وَامَانْ. ▪