إِسَافَارنْ زِي مِيصْرَا أَڒْ أَيْمِيرْ ن ثمُّورْثْ ن كنْعَانْ
33
‏1 أَمُّو إِ مُّوطِّيينْ أَيْثْ ن إِسْرَائِيل إِنِّي د-إِفّْغنْ زِي ثمُّورْثْ ن مِيصْرَا، زڭْ ومْشَانْ غَارْ ومْشَانْ، عْلَاحْسَابْ ثَارْبِيعِينْ ن ڒْعسْكَارْ نْسنْ، س ؤُفُوسْ ن مُوسَا ذ هَارُونْ. ‏2 خْ ڒُومُورْ ن سِيذِي يُورَا مُوسَا إِمُوشَانْ مَانِيسْ د-فّْغنْ أَكْ-ذ إِرحَّالنْ نْسنْ. إِنَا ذ إِرحَّالنْ نْسنْ أَكْ-ذ إِمُوشَانْ مَانِيسْ د-فّْغنْ.
‏3 فسْينْ إِقِيضَانْ نْسنْ، فّْغنْ زِي رَاعَامْسِيسْ ذڭْ ؤُيُورْ أَمزْوَارُو، ذڭْ وَاسّْ وِيسّْ خمّسْطَاشْ ن ؤُيُورْ أَمزْوَارُو. ذِي ضّْبحْ، ذغْيَا أَوَارْنِي إِ ثْغَارْصْثْ ن ؤُسعْذُو فّْغنْ-د أَيْثْ ن إِسْرَائِيل س يِيجّْ ن ؤُفُوسْ إِتّْوَاسْڭعّْذنْ زَّاثْ إِ ثِيطَّاوِينْ ن مَارَّا إِمِيصْرِييّنْ، ▪ ‏4 ؤُمِي ثُوغَا شغْڒنْ إِمِيصْرِييّنْ نطّْڒنْ مَارَّا إِمنْزَا نْسنْ إِنِّي إِوْثَا سِيذِي س ڒْموْثْ جَارْ أَسنْ. عَاوذْ إِسِّيوضْ سِيذِي ڒحْكَامْ نّسْ خْ إِربِّيثنْ نْسنْ.
‏5 فسْينْ أَيْثْ ن إِسْرَائِيل إِقِيضَانْ نْسنْ، فّْغنْ زِي رَاعَامْسِيسْ ؤُشَا وْثِينْ إِقِيضَانْ نْسنْ ذِي سُوكُّوثْ.
‏6 فسْينْ إِقِيضَانْ نْسنْ، فّْغنْ زِي سُوكُّوثْ ؤُشَا وْثِينْ إِقِيضَانْ نْسنْ ذِي إِثَامْ غَارْ ثْمَا ن ڒخْڒَا. ▪
‏7 فسْينْ إِقِيضَانْ نْسنْ، فّْغنْ زِي إِثَامْ ؤُشَا ذوْڒنْ-د غَارْ بِي-هَاحِيرُوثْ نِّي إِدْجَانْ أَرنْذَاذْ ن بَاعْلْ-صَافُونْ ؤُشَا وْثِينْ إِقِيضَانْ نْسنْ زَّاثْ إِ وُوذمْ ن مَاجْذَالْ. ▪
‏8 فسْينْ إِقِيضَانْ نْسنْ، فّْغنْ زِي بِي-هَاحِيرُوثْ ؤُشَا شُوكّنْ ذِي ڒْوسْثْ ن ڒبْحَارْ غَارْ ڒخْڒَا ؤُشَا ؤُيُورنْ ثِيشْڒِي ن ثْڒَاثَا ن وُوسَّانْ ذِي ڒخْڒَا ن إِثَامْ، خنِّي وْثِينْ إِقِيضَانْ نْسنْ ذِي مَارَا. ▪
‏9 فسْينْ إِقِيضَانْ نْسنْ، فّْغنْ زِي مَارَا ؤُشَا إِوْضنْ غَارْ إِلِيمْ، مَانِي إِدْجْ ثنْعَاشْ ن إِغْبَالُوثنْ ن وَامَانْ ذ سبْعِينْ ن ثْشجِّيرَا ن ثِينِي ؤُشَا وْثِينْ إِقِيضَانْ نْسنْ ذِينْ. ▪
‏10 فسْينْ إِقِيضَانْ نْسنْ، فّْغنْ زِي إِلِيمْ ؤُشَا وْثِينْ إِقِيضَانْ نْسنْ غَارْ ڒبْحَارْ ن ثلْڭَا.
‏11 فسْينْ إِقِيضَانْ نْسنْ، فّْغنْ زِي ڒبْحَارْ ن ثلْڭَا ؤُشَا وْثِينْ إِقِيضَانْ نْسنْ ذِي ڒخْڒَا ن سِينْ. ▪
‏12 فسْينْ إِقِيضَانْ نْسنْ، فّْغنْ زِي ڒخْڒَا ن سِينْ ؤُشَا وْثِينْ إِقِيضَانْ نْسنْ ذِي ذُوفْقَا.
‏13 فسْينْ إِقِيضَانْ نْسنْ، فّْغنْ زِي ذُوفْقَا ؤُشَا وْثِينْ إِقِيضَانْ نْسنْ ذِي أَلُوشْ.
‏14 فسْينْ إِقِيضَانْ نْسنْ، فّْغنْ زِي أَلُوشْ ؤُشَا وْثِينْ إِقِيضَانْ نْسنْ ذِي رَافِيذِيمْ، مَانِي وَارْ يُوفِي أَمَانْ إِ ڒْڭنْسْ أَذْ إِسُّو. ▪
‏15 فسْينْ إِقِيضَانْ نْسنْ، فّْغنْ زِي رَافِيذِيمْ ؤُشَا وْثِينْ إِقِيضَانْ نْسنْ ذِي ڒخْڒَا ن سِينَا.▪
‏16 فسْينْ إِقِيضَانْ نْسنْ، فّْغنْ زِي ڒخْڒَا ن سِينَا ؤُشَا وْثِينْ إِقِيضَانْ نْسنْ ذِي قَابَارُوثْ-هَاثَاآوَاثْ. ▪
‏17 فسْينْ إِقِيضَانْ نْسنْ، فّْغنْ زِي قَابَارُوثْ-هَاثَاآوَاثْ ؤُشَا وْثِينْ إِقِيضَانْ نْسنْ ذِي حَاضَايْرُوثْ.
‏18 فسْينْ إِقِيضَانْ نْسنْ، فّْغنْ زِي حَاضَايْرُوثْ ؤُشَا وْثِينْ إِقِيضَانْ نْسنْ ذِي رِيثْمَا.
‏19 فسْينْ إِقِيضَانْ نْسنْ، فّْغنْ زِي رِيثْمَا ؤُشَا وْثِينْ إِقِيضَانْ نْسنْ ذِي رِيمُّونْ-فَارِيصْ.
‏20 فسْينْ إِقِيضَانْ نْسنْ، فّْغنْ زِي رِيمُّونْ-فَارِيصْ ؤُشَا وْثِينْ إِقِيضَانْ نْسنْ ذِي لِيبْنَا.
‏21 فسْينْ إِقِيضَانْ نْسنْ، فّْغنْ زِي لِيبْنَا ؤُشَا وْثِينْ إِقِيضَانْ نْسنْ ذِي رِيسَّا.
‏22 فسْينْ إِقِيضَانْ نْسنْ، فّْغنْ زِي رِيسَّا ؤُشَا وْثِينْ إِقِيضَانْ نْسنْ ذِي قِيهَايْلَاثَا.
‏23 فسْينْ إِقِيضَانْ نْسنْ، فّْغنْ زِي قِيهَايْلَاثَا ؤُشَا وْثِينْ إِقِيضَانْ نْسنْ ذِي وذْرَارْ ن شَافَارْ.
‏24 فسْينْ إِقِيضَانْ نْسنْ، فّْغنْ زڭْ وذْرَارْ ن شَافَارْ ؤُشَا وْثِينْ إِقِيضَانْ نْسنْ ذِي حَارَاذَا.
‏25 فسْينْ إِقِيضَانْ نْسنْ، فّْغنْ زِي حَارَاذَا ؤُشَا وْثِينْ إِقِيضَانْ نْسنْ ذِي مَاقْهَايْلُوثْ.
‏26 فسْينْ إِقِيضَانْ نْسنْ، فّْغنْ زِي مَاقْهَايْلُوثْ ؤُشَا وْثِينْ إِقِيضَانْ نْسنْ ذِي ثَاحَاثْ.
‏27 فسْينْ إِقِيضَانْ نْسنْ، فّْغنْ زِي ثَاحَاثْ ؤُشَا وْثِينْ إِقِيضَانْ نْسنْ ذِي ثَارَاحْ.
‏28 فسْينْ إِقِيضَانْ نْسنْ، فّْغنْ زِي ثَارَاحْ ؤُشَا وْثِينْ إِقِيضَانْ نْسنْ ذِي مِيثْقَا.
‏29 فسْينْ إِقِيضَانْ نْسنْ، فّْغنْ زِي مِيثْقَا ؤُشَا وْثِينْ إِقِيضَانْ نْسنْ ذِي حَاشْمُونَا.
‏30 فسْينْ إِقِيضَانْ نْسنْ، فّْغنْ زِي حَاشْمُونَا ؤُشَا وْثِينْ إِقِيضَانْ نْسنْ ذِي مُوسِيرُوثْ.▪
‏31 فسْينْ إِقِيضَانْ نْسنْ، فّْغنْ زِي مُوسِيرُوثْ ؤُشَا وْثِينْ إِقِيضَانْ نْسنْ ذِي بَانِي-يَاعْقَانْ.
‏32 فسْينْ إِقِيضَانْ نْسنْ، فّْغنْ زِي بَانِي-يَاعْقَانْ ؤُشَا وْثِينْ إِقِيضَانْ نْسنْ ذِي حُورْ-جِيذْجَاذْ.
‏33 فسْينْ إِقِيضَانْ نْسنْ، فّْغنْ زِي زِي هُورْ-جِيذْجَاذْ ؤُشَا وْثِينْ إِقِيضَانْ نْسنْ ذِي يُوثْبَاثْ.
‏34 فسْينْ إِقِيضَانْ نْسنْ، فّْغنْ زِي زِي يُوثْبَاثْ ؤُشَا وْثِينْ إِقِيضَانْ نْسنْ ذِي عَابْرُونَا.
‏35 فسْينْ إِقِيضَانْ نْسنْ، فّْغنْ زِي زِي عَابْرُونَا ؤُشَا وْثِينْ إِقِيضَانْ نْسنْ ذِي عِيصْيُونْ-جَابَارْ.
‏36 فسْينْ إِقِيضَانْ نْسنْ، فّْغنْ زِي زِي عِيصْيُونْ-جَابَارْ ؤُشَا ؤُشَا وْثِينْ إِقِيضَانْ نْسنْ ذِي ڒخْڒَا ن صِينْ نِّي يدْجْ قَاذَاشْ. ▪
‏37 فسْينْ إِقِيضَانْ نْسنْ، فّْغنْ زِي قَاذَاشْ ؤُشَا وْثِينْ إِقِيضَانْ نْسنْ غَارْ وذْرَارْ ن هُورْ، غَارْ ثْمَا ن ثمُّورْثْ ن إِذُومْ. ▪
‏38 يُوڒِي ؤُكهَّانْ هَارُونْ أَذْرَارْ ن هُورْ أَمْ مَامّشْ ذ أَسْ إِنَّا سِيذِي ؤُشَا إِمُّوثْ ذِينْ ذڭْ ؤُسڭّْوَاسْ وِيسّْ أَربْعِينْ أَوَارْنِي إِ ؤُفُّوغْ ن أَيْثْ ن إِسْرَائِيل زِي ثمُّورْثْ ن مِيصْرَا، ذڭْ ؤُيُورْ وِيسّْ خمْسَا، ذڭْ وَاسّْ أَمزْوَارُو ن ؤُيُورْ. ▪ ‏39 ثُوغَا هَارُونْ غَارسْ مْيَا ؤُ-ثْڒَاثَا ؤُ-عِيشْرِينْ ن إِسڭّْوُوسَا ؤُمِي إِمُّوثْ ذڭْ وذْرَارْ ن هُورْ.
‏40 ؤُشَا أَكنْعَانِي، أَجدْجِيذْ ن عَارَاذْ، ونِّي ثُوغَا إِزدّْغنْ ذِي لْجَانُوبْ ن ثمُّورْثْ ن كنْعَانْ، إِسْڒَا س ثْوَاسِيثْ ن أَيْثْ ن إِسْرَائِيل. ▪
‏41 فسْينْ إِقِيضَانْ نْسنْ، فّْغنْ زڭْ وذْرَارْ ن هُورْ ؤُشَا وْثِينْ إِقِيضَانْ نْسنْ ذِي صَالْمُونَا.▪
‏42 فسْينْ إِقِيضَانْ نْسنْ، فّْغنْ زِي صَالْمُونَا ؤُشَا وْثِينْ إِقِيضَانْ نْسنْ ذِي فُونُونْ.
‏43 فسْينْ إِقِيضَانْ نْسنْ، فّْغنْ زِي فُونُونْ ؤُشَا وْثِينْ إِقِيضَانْ نْسنْ ذِي ؤُپُوثْ. ▪
‏44 فسْينْ إِقِيضَانْ نْسنْ، فّْغنْ زِي ؤُپُوثْ ؤُشَا وْثِينْ إِقِيضَانْ نْسنْ ذِي ڒْخِيرْبَاثْ ن عَابَارِيمْ ذِي جّْوَايهْ ن ويْمِيرْ أَكْ-ذ مُوآبَ. ▫
‏45 فسْينْ إِقِيضَانْ نْسنْ، فّْغنْ زِي ڒْخِيرْبَاثْ ن عَابَارِيمْ ؤُشَا وْثِينْ إِقِيضَانْ نْسنْ ذِي ذِيپُونْ-جَاذْ.
‏46 فسْينْ إِقِيضَانْ نْسنْ، فّْغنْ زِي ذِيپُونْ-جَاذْ ؤُشَا وْثِينْ إِقِيضَانْ نْسنْ ذِي عَالْمُونْ-ذِيبْلَاثَايِيمْ.
‏47 فسْينْ إِقِيضَانْ نْسنْ، فّْغنْ زِي عَالْمُونْ-ذِيبْلَاثَايِيمْ ؤُشَا وْثِينْ إِقِيضَانْ نْسنْ ذڭْ إِذُورَارْ ن عَابَارِيمْ زَّاثْ إِ وُوذمْ ن وذْرَارْ ن نَاپُو.
‏48 فسْينْ إِقِيضَانْ نْسنْ، فّْغنْ زڭْ إِذُورَارْ ن عَابَارِيمْ ؤُشَا وْثِينْ إِقِيضَانْ نْسنْ ذِي ڒوْضَاثْ ن مُوآبَ غَارْ لْ'ؤُرْذُونْ أَرنْذَاذْ إِ أَرِيحَا.
‏49 خنِّي وْثِينْ إِقِيضَانْ نْسنْ غَارْ لْ'ؤُرْذُونْ زِي بَايْثْ-يَاشِيمُوثْ أَڒْ أَبَالْ-شِيطِّيمْ ذِي ڒوْضَاثْ ن مُوآبَ.▪
أَوَاڒنْ ن مُوسَا خْ ؤُطفُّو ن كنْعَانْ
‏50 إِسِّيوڒْ سِيذِي أَكْ-ذ مُوسَا ذِي ڒوْضَاثْ ن مُوآبَ غَارْ لْ'ؤُرْذُونْ أَرنْذَاذْ ن أَرِيحَا، إِنَّا:
‏51 ”سِيوڒْ أَكْ-ذ أَيْثْ ن إِسْرَائِيل ؤُشَا إِنِي أَسنْ: ’خْمِي إِ غَا ثِيڒِي ثژْوَامْ لْ'ؤُرْذُونْ غَارْ ثمُّورْثْ ن كنْعَانْ، ‏52 خنِّي إِتّْخصَّا كنِّيوْ أَذْ ثسُّوفّْغمْ مَارَّا إِمزْذَاغْ ن ثمُّورْثْ زَّاثْ إِ ؤُغمْپُوبْ نْومْ ذ مَارَّا ڒخْيَاڒَاثْ نْسنْ إِنقْشنْ أَذْ ثنْثْ ثَارذْدْجمْ. عَاوذْ إِتّْخصَّا كنِّيوْ أَذْ ثثحَّامْ مَارَّا ڒخْيَاڒَاثْ إِفسْينْ نْسنْ ذ مَارَّا ڒڭْعُوذِي نْسنْ. ▪ ‏53 أَذْ ثطّْفمْ ثَامُّورْثْ ذ ڒْوَارْثْ ؤُشَا أَذْ ذَايسْ ثْزذْغمْ، مِينْزِي نشّْ وْشِيغْ أَومْ ثَامُّورْثْ نِّي ذ أَڭْڒَا. ‏54 ؤُ أَذْ ثبْضَامْ ثَامُّورْثْ س ثْقدُّوحْثْ أَمشْنَاوْ ڒْوَارْثْ خْ ڒَادْجَاثْ نْومْ. وِي غَارْ إِدْجْ أَطَّاسْ، أَذْ أَسْ ثوْشمْ أَطَّاسْ ؤُ ونِّي غَارْ إِدْجْ ذْرُوسْ، أَذْ أَسْ ثوْشمْ ذْرُوسْ. مَانِي ذ أَسْ د-ثُوسَا ثْقدُّوحْثْ، أَذْ يِيڒِي نّسْ. عْلَاحْسَابْ ثِيقبَّاڒْ ن إِبَابَاثنْ نْومْ أَذْ ثْوَارْثمْ ثَاسْغَارْثْ نْومْ. ▪ ‏55 مَاشَا مَاڒَا كنِّيوْ وَارْ ثسُّوفّْغمْ شَا إِمزْذَاغْ ن ثمُّورْثْ زَّاثْ إِ وُوذمْ نْومْ، خنِّي أَذْ إِمْسَارْ إِنِّي إِ غَا ثجّمْ أَذْ قِّيمنْ، أَذْ ذوْڒنْ ذ إِسنَّاننْ ذِي ثِيطَّاوِينْ نْومْ ذ إِوزْوِيزنْ ذڭْ إِغزْذِيسنْ نْومْ ؤُشَا نِيثْنِي أَذْ كنِّيوْ حْصَارنْ ذِي ثمُّورْثْ نِّي مَانِي ثْزدّْغمْ. ▪ ‏56 ؤُشَا خنِّي أَذْ إِمْسَارْ أَذْ أَومْ ڭّغْ أَمْ مَامّشْ ثُوغَا خَارّْصغْ أَذْ أَكِيذْسنْ ڭّغْ.“