1 إِثِيسَّالُونِيكِييّنْ
أَسدْجمْ غَارْ ؤُمزْوَارُو
1
‏1 بُولُوسْ ذ سِيلْوَانُوسْ ذ ثِيمُوثِييُو إِ ثْمسْمُونْثْ ن إِثِيسَّالُونِيكِييّنْ ذِي أَربِّي ثَابَابَاثْ ؤُ ذِي سِيذِيثْنغْ يشُّو لْمَاسِيحْ: أَرْضَا ذ ڒهْنَا أَذْ كِيومْ إِڒِينْ. ▪
‏2 أَقَا نتّْقَاذَا أَربِّي إِ كنِّيوْ مَارَّا ڒبْذَا ؤُ نْثِيذَارْ كنِّيوْ بْڒَا قطُّو ذِي ثْژَادْجِيثِينْ نّغْ. ▪ ‏3 قِيبَاتْشْ إِ وُوذمْ ن أَربِّي بَابَاثْنغْ، نتّْفكَّارْ ذِي ڒخْذَايمْ ن لْ-إِيمَانْ نْومْ ؤُ ذڭْ ؤُثَامَارْ ن ثَايْرِي نْومْ ؤُ ذِي ضّْبَارْ ن ؤُسِيثمْ نْومْ ذِي سِيذِيثْنغْ يشُّو لْمَاسِيحْ، ▪ ‏4 مَاغَارْ نسّنْ أَقَا كنِّيوْ ثتّْوَافَارْزمْ، أَ أَيْثْمَا، إِمْعِيزّنْ ن أَربِّي، ‏5 مِينْزِي ڒخْبَارْ أَصبْحَانْ نّغْ وَارْ د غَارْومْ يِيوِيضْ س وَاوَاڒنْ وَاهَا، مَاشَا ؤُڒَا س جّهْذْ، س أَرُّوحْ إِقدّْسنْ ؤُ س ڒقْنَاعثْ ذ ثِيذتّْ. أَقَا ثسّْنمْ مَامّشْ ذ أَنغْ ثُوغَا جَارْ أَومْ ذِي طّْوعْ نْومْ. ▪
‏6 أَقَا كنِّيوْ ثْذوْڒمْ ذ إِمضْفَارنْ زَّايْنغْ ؤُڒَا زِي سِيذِيثْنغْ، ؤُشَا، ؤُمِي خَاومْ ثكَّا ڒْمحْنثْ ثَامقّْرَانْثْ، ثطّْفمْ ذڭْ وَاوَاڒْ س ڒفْرَاحثْ ن أَرُّوحْ إِقدّْسنْ، ▪ ‏7 ؤُشَا أَمُّو ثْذوْڒمْ ذ أَمذْيَا إِ قَاعْ أَيْثْ ن مَاكِيذُونِييَا ذ أَيْثْ ن أَخَايَا. ‏8 مِينْزِي ڒخْبَارْ ن وَاوَاڒْ ن سِيذِيثْنغْ أَقَا إِفّغْ-د زَّايْومْ، وَارْ إِدْجِي ذِي مَاكِيذُونِييَا ذ أَخَايَا وَاهَا، مَاشَا لْ-إِيمَانْ نْومْ ذِي أَربِّي إِذْوڒْ إِتّْوَاسّنْ ثَانْيَا ذِي مَارَّا إِمُوشَانْ ؤُشَا نّهْڒَا مَا نسِّيوڒْ خَاسْ عَاذْ، ‏9 مِينْزِي نِيثْنِي س يِيخفْ نْسنْ عَاوْذنْ أَنغْ، مَامّشْ ثُوغَا ثَارزْممْ أَنغْ ثَاوَّارْثْ ؤُشَا مَامّشْ د-ثْذوْڒمْ زِي لْ-أَصْنَامْ غَارْ أَربِّي حِيمَا أَذْ ثْعنْذمْ أَربِّي إِدَّارنْ ونِّي ذ ثِيذتّْ
‏10 ؤُشَا أَذْ ثْرَاجَامْ مِّيسْ زڭْ إِجنْوَانْ، ونِّي د-إِسّْنكَّارْ زِي ثَادَّارْثْ ن إِمتِّيننْ، يشُّو، ونِّي ذ أَنغْ إِ غَا إِسّْنجْمنْ زڭْ وغْضَابْ إِ د غَا يَاسنْ. ▪