61
‏1 إِ ؤُمقّْرَانْ ن إِمغْنَاجنْ. أَكْ-ذ ؤُزنْزُونْ. ن ذَاوُوذْ.
‏2 أَ أَربِّي، سڒْ إِ ؤُڒَاغِي إِنُو،
أوْشْ ثَايْنِيثْ إِ ثْژَادْجِيثْ إِنُو.
‏3 زِي طَّارْفْ أَنڭَّارْ ن ثمُّورْثْ تّْڒَاغِيغْ خَاكْ،
خْمِي إِتّفْشِيڒْ وُوڒْ إِنُو.
نْذهْ أَيِي خْ إِجّْ ن جَّارْفْ يُوعْڒَانْ خَافِي.
‏4 مَاغَارْ ثُوغَا شكْ ذ أَمْشَانْ ن ثَاروْڒَا إِ نشّْ،
ذ لْپُورْجْ إِجهْذنْ ضِيدّْ إِ ڒعْذُو.
‏5 نشّْ أَذْ قِّيمغْ ذڭْ ؤُقِيضُونْ نّكْ إِ ڒبْذَا،
أَذْ دُّورّْيغْ سَاذُو وَافْرِيونْ نّكْ. سِيلَاهْ.
‏6 مَاغَارْ شكْ، أَ أَربِّي، ثسْڒِيذْ غَارْ لْوُوعُوذْ إِنُو.
شكْ ثوْشِيذْ أَيِي ثَاسْغَارْثْ ن يِينِّي إِتّڭّْوذنْ إِسمْ نّكْ.
‏7 أَذْ ثَارْنِيذْ عَاذْ ؤُسَّانْ خْ وُوسَّانْ ن ؤُجدْجِيذْ،
أَڒَامِي إِسڭّْوُوسَا نّسْ أَذْ إِڒِينْ زِي جِّيڒْ أَڒْ جِّيڒْ.
‏8 نتَّا أَذْ إِقِّيمْ زَّاثْ إِ وُوذمْ ن أَربِّي إِ ڒبْذَا.
أَذْ خَاسْ ثحْضَا ثَامخْسِيوْثْ إِشوَّارنْ ذ ڒَامَانْ.
‏9 أَمُّو إِ غَا زهّْذغْ إِ يِيسمْ نّكْ إِ ڒبْذَا،
حِيمَا أَذْ كمّْڒغْ لْوُوعُوذْ إِنُو، أَسّْ أَوَارْنِي ؤُمَاسْ.