إِزهِّيذنْ
أَذْلِيسْ أَمزْوَارُو - إِزهِّيذنْ 1-41
1
‏1 سّعْذْ ن ورْيَازْ،
ونِّي وَارْ إِڭُّورنْ ذِي شّْوَارْ ن إِعفَّاننْ،
ذ ونِّي وَارْ إِبدّنْ ذڭْ وبْرِيذْ ن إِمذْنَابْ،
ذ ونِّي وَارْ إِقِّيمنْ خْ ڒْكُورْسِي ن إِمسْثهْزَاينْ، ▪
‏2 مَاشَا ڒفْرَاحثْ نّسْ أَقَا-ت ذِي شَّارِيعَا ن سِيذِي،
ؤُ إِتّْخَارّصْ ذِي شَّارِيعَا نّسْ أَسّْ ذ دْجِيڒثْ. ▪
‏3 أَذْ يِيڒِي أَمْ إِشْثْ ن ثْشجَّارْثْ إِ إِتّْوَاژُّونْ غَارْ إِغزْرَانْ ن وَامَانْ،
ثنِّي إِتِّيشنْ ڒْغِيدْجثْ نّسْ ذِي ڒْوقْثْ نّسْ،
أَفَارْ نّسْ وَارْ إِتِّيژغْ.
مَارَّا مِينْ إِتّڭّْ، أَذْ يِيڒِي. ▫ ▪
‏4 وَارْ تِّيڒِينْ إِعفَّاننْ أَمُّو،
مِينْزِي نِيثْنِي أَمْ إِشَارْفَا إِتَّاوْيْ-إِ-ث ؤُسمِّيضْ. ▪
‏5 س ؤُيَا إِعفَّاننْ وَارْ تّْبذِّينْ شَا ذڭْ وَاسّْ ن ڒحْسَابْ،
ؤُڒَا ذ إِمذْنَابْ ذِي ثْمسْمُونْثْ ن إِمْسڭَّاذنْ،
‏6 مِينْزِي سِيذِي إِسّنْ أَبْرِيذْ ن إِمْسڭَّاذنْ،
مَاشَا أَبْرِيذْ ن إِعفَّاننْ أَذْ إِفْنَا.