ڒمْغَارثْ ثَامقّْرَانْثْ ن مُورْذَاخَايْ
10
‏1 إِڭَّا ؤُجدْجِيذْ أَحَاشْوِيرُوشْ لْجِيزْيَا خْ يِينِّي سَاذُو نّسْ ذِي ثمُّورْثْ ؤُ ذِي ثڭْزِيرِينْ نْ ڒبْحَارْ. ‏2 مَارَّا مِينْ إِڭَّا ن جّهْذْ ذ ثْزمَّارْ ؤُڒَا ذ أَبَارّحْ خْ ڒمْغَارثْ ن مُورْذَاخَايْ، ونِّي ذ أَسْ إِوْشِينْ إِ ؤُجدْجِيذْ إِجّْ ن شَّانْ إِمْغَارْ، مَا وَارْ ثنْ ؤُرِينْ ذڭْ وذْلِيسْ ن إِمزْرُوينْ ن إِجدْجِيذنْ ن مَاذَايْ ذ لْفُورْسْ؟ ‏3 مِينْزِي ثُوغَا مُورْذَاخَايْ ذ ونِّي وِيسّْ ثْنَاينْ أَوَارْنِي إِ ؤُجدْجِيذْ أَحَاشْوِيرُوشْ ؤُشَا ثُوغَا-ث ذ أَمقّْرَانْ جَارْ وُوذَاينْ ؤُ أَطَّاسْ زڭْ أَيْثْمَاسْ أَرْضَانْ زَّايْسنْ ؤُ نتَّا ثُوغَا يَارزُّو مِينْ إِدْجَانْ حْسنْ إِ ڒْڭنْسْ نّسْ ؤُ ثُوغَا إِسَّاوَاڒْ س ڒْخَارْ خْ مَارَّا زَّارِيعثْ نّسْ.