14
‏1 إِ ؤُمقّْرَانْ ن إِمغْنَاجنْ. أَزهّذْ ن ذَاوُوذْ.
أَپُوهَاڒِي إِنَّا ذڭْ وُوڒْ نّسْ: ”وَارْ ذِينْ بُو أَربِّي!“
نِيثْنِي تَّاردّْدْجنْ، تّڭّنْ ثِيمسْڒَايِينْ إِضخْسنْ ،
وَارْ ذِينْ ؤُڒَا ذ إِجّْ إِتّڭّْ مِينْ إِشْنَانْ. ▪
‏2 سِيذِي إِخزَّارْ-د زڭْ ؤُجنَّا غَارْ ثَارْوَا ن بْنَاذمْ،
حِيمَا أَذْ إِژَارْ، مَا ذِينْ حذْ ذَايسْ ڒفْهَامثْ،
إِجّْ ونِّي يَارزُّونْ أَربِّي.
‏3 مَارَّا فّْغنْ زڭْ وبْرِيذْ،
أَقَا-ثنْ جْمِيعْ ذوْڒنْ ذ إِعفَّاننْ،
وَارْ ذِينْ ؤُڒَا ذ إِجّْ إِتّڭّْ ڒْخَارْ،
ؤُڒَا ذ إِجّْ.
‏4 مَارَّا إِنِّي إِتّڭّنْ ڒْمُوعْصِييّثْ مَا وَارْ غَارْسنْ بُو ثُوسّْنَا،
إِنِّي إِتّتّنْ ڒْڭنْسْ إِنُو أَخْمِي تّتّنْ أَغْرُومْ؟
نِيثْنِي وَارْ تّْڒَاغَانْ خْ سِيذِي.
‏5 أَقَا ثوْضَا-د خَاسنْ ذِينْ ثِيڭّْوُوذِي ثمْغَارْ،
مَاغَارْ أَربِّي أَقَا-ث أَكْ-ذ جِّيڒْ نْ إِمْسڭَّاذنْ.
‏6 كنِّيوْ ثْنفْضمْ أَرَّايْ ن ڒْمُوسَاكِينْ،
مِينْزِي سِيذِي ذ أَمْشَانْ نّسْ ن ثَاروْڒَا.
‏7 إِهْ، أَقَا أَسنْجمْ ن إِسْرَائِيل أَذْ د-يَاسْ زِي صِيهْيُونْ!
خْمِي د غَا يَارّْ سِيذِي إِمحْبَاسْ ن ڒْڭنْسْ نّكْ،
أَذْ يَارْشقْ يَاعْقُوبْ،
أَذْ إِفَارْحْ إِسْرَائِيل.