26
‏1 أَزهّذْ ن ذَاوُوذْ.
أَغْ أَيِي ثَاسْغَارْثْ إِنُو، أَ سِيذِي،
مَاغَارْ ڭُّورغْ ذِي ڒصْفَايثْ إِنُو.
نشّْ تّشْڒغْ خْ سِيذِي،
وَارْ تّفْرِيغغْ شَا. ▪
‏2 قدْجبْ أَيِي، أَ سِيذِي، جَارّبْ أَيِي،
سصْفَا ثِيژَّاڒْ إِنُو ذ وُوڒْ إِنُو. ▫
‏3 مِينْزِي ثَامخْسِيوْثْ نّكْ إِشوَّارنْ أَقَا-ت زَّاثْ إِ ثِيطَّاوِينْ إِنُو،
نشّْ ڭُّورغْ ذِي ثِيذتّْ نّكْ.
‏4 نشّْ وَارْ تّْغِيمِيغْ أَكْ-ذ إِرْيَازنْ وَارْ إِسكّْوِينْ،
وَارْ تّْمُونغْ أَكْ-ذ ينِّي إِشمّْثنْ. ▪
‏5 نشّْ شَارّْهغْ أَڭْرَاوْ ن ثَارْوَا ن ڒهْرَامْ،
وَارْ تّْغِيمِيغْ أَكْ-ذ إِعفَّاننْ.
‏6 نشّْ سِّيرِيذغْ إِفَاسّنْ إِنُو أَمْ وَارْ ذَايِي ڒْعِيبْ،
تّنّْضغْ إِ ؤُعَالْطَارْ نّكْ، ڒْمذْبحْ نّكْ ن وشْمَاضْ، أَ سِيذِي،
‏7 مَاحنْذْ أَذْ ڭّغْ أَذْ سْڒنْ إِ ثْمِيجَّا ثشُّورْ س ؤُقَاذِي،
مَاحنْذْ أَذْ بَارّْحغْ س مَارَّا لْمُوعْجِيزَاثْ نّكْ.
‏8 أَ سِيذِي، نشّْ تّخْسغْ ثْزذِّيغْثْ ن ثَادَّارْثْ نّكْ،
ؤُڒَا ذ أَمْشَانْ ن ثْزذِّيغْثْ ن ؤُعُودْجِي نّكْ.
‏9 وَارْ سْمُونَا ڒعْمَارْ إِنُو أَكْ-ذ إِمذْنَابْ،
ؤُڒَا ذ ثُوذَارْثْ إِنُو غَارْ إِرْيَازنْ إِ إِسَّازَّاڒنْ إِذَامّنْ.
‏10 إِنِّي غَارْ إِدْجْ إِفَاسّنْ شُّورنْ س ثُوعفّْنَا،
أَفُوسْ نْسنْ أَفُوسِي إِشُّورْ س ڒْغشّْ.
‏11 نشّْ ڭُّورغْ ذِي ڒصْفَايثْ إِنُو،
فْذِي أَيِي ؤُ حِينّْ خَافِي.
‏12 أَضَارْ إِنُو إِبدّْ خْ ثمُّورْثْ إِوَاطَانْ.
نشّْ أَذْ بَارْكغْ سِيذِي ذِي ثْمسْمُونِينْ.