127
‏1 إِزْڒِي ن ؤُڭعّذْ. زِي سُولِيمَانْ.
مْڒِي وَارْ إِبنِّي سِيذِي ثَادَّارْثْ،
ڭُّورْ إِبنَّاينْ أَذْ سِّيحْڒنْ إِخفْ نْسنْ بَاطڒْ.
مْڒِي وَارْ إِحطِّي سِيذِي خْ ثنْذِينْثْ، ڭُّورْ ؤُعسَّاسْ أَذْ إِعسّْ بَاطڒْ.
‏2 بَاطڒْ أَقَا كنِّيوْ أَذْ ثكَّارمْ زِيشْ،
أَذْ ثطّْصمْ ثْعضْڒمْ، أَذْ ثشّمْ أَغْرُومْ ن ڒمْحَاينْ،
مَاغَارْ نتَّا إِتِّيشْ إِ-ث إِ إِمْعِيزّنْ نّسْ ذڭْ يِيضصْ.
‏3 خْزَارْ، أَرَّاونْ ذ ثَاسْغَارْثْ إِ إِمّوْشنْ زِي سِيذِي،
ڒْغِيدْجثْ ن ؤُعذِّيسْ أَقَا-ت ذ ڒْمُونثْ.
‏4 أَمْ مَامّشْ جهْذنْثْ فْڒِيثْشَاثْ ن ڒْقوْسْ ذڭْ ؤُفُوسْ ن ورْيَازْ،
أَمُّو إِ دْجَانْ أَرَّاونْ زڭْ إِسڭّْوُوسَا ن ثمْژِي.
‏5 سّعْذْ ن ورْيَازْ إِجهْذنْ
نِّي إِ زَّايْسنْ إِشُّورنْ أَقْرَابْ ن فْڒِيثْشَاثْ ن ڒْقوْسْ نّسْ.
نِيثْنِي وَارْ تّْسضْحِينْ شَا
ؤُمِي سَّاوَاڒنْ أَكْ-ذ ڒْعذْيَانْ غَارْ ثوَّارْثْ ن ثنْذِينْثْ.