أَسْفَارّغْ ن أَرُّوحْ ن أَربِّي ذ ڒعْڒَامَاثْ ن وَاسّْ ن سِيذِي
3
‏1 ”أَوَارْنِي ؤُيَا أَذْ إِمْسَارْ، أَقَا نشّْ أَذْ زدْجْعغْ أَرُّوحْ إِنُو خْ مَارَّا بْنَاذمْ ؤُ إِحنْجِيرنْ نْومْ ذ يسِّيثْومْ أَذْ نبَّانْ، إِوسُّورَا نْومْ أَذْ ؤُرْجَانْ ثِيرْجَا ؤُ إِحُوذْرِييّنْ نْومْ أَذْ ژَترنْ ثِيمژْرِيوِينْ. ▪ ‏2 ذڭْ وُوسَّانْ نِّي نشّْ أَذْ فَارّْغغْ أَرُّوحْ إِنُو ؤُڒَا خْ إِسمْغَانْ ؤُ خْ ثِييَّا. ‏3 نشّْ أَذْ ڭّغْ لْمُوعْجِيزَاثْ ذڭْ إِجنْوَانْ ؤُ خْ ثمُّورْثْ: إِذَامّنْ ذ ثْمسِّي ذ إِقلِّيجنْ ن دّخَّانْ. ‏4 ثَافُوشْثْ أَذْ ثذْوڒْ ذ ثَادْجسْثْ، ؤُ ثَازِيرِي أَذْ ثذْوڒْ ذ إِذَامّنْ قْبڒْ مَا إِ د غَا يَاسْ وَاسّْ أَمقّْرَانْ ذ إِسِّيڭّْوِيذنْ ن سِيذِي. ▪ ‏5 أَذْ إِمْسَارْ أَقَا كُوڒْ إِجّْ ونِّي إِ غَا إِڒَاغَانْ إِسمْ ن سِيذِي أَذْ إِنّْجمْ، مَاغَارْ خْ وذْرَارْ ن صِيهْيُونْ ؤُ ذِي ؤُرْشَالِيمْ أَذْ ذِينْ يِيڒِي مِينْ إِنّجْمنْ، أَمْ مَامّشْ إِنَّا سِيذِي، إِنِّي إِقِّيمنْ إِ خفْ غَا إِڒَاغَا سِيذِي.“ ▪