138
‏1 ن ذَاوُوذْ.
أَذْ شكْ قَاذِيغْ س مَارَّا ؤُڒْ إِنُو،
أَذْ شكْ زهّْذغْ زَّاثْ إِ إِربِّيثنْ.
‏2 أَذْ أَضَارغْ غَارْ زَّاوشْثْ نّكْ ثَامقّْرَانْثْ إِقدّْسنْ،
أَذْ قَاذِيغْ إِسمْ نّكْ خْ ثْمخْسِيوْثْ نّكْ إِشوَّارنْ ؤُ خْ ڒَامَانْ نّكْ،
مَاغَارْ شكْ ثسّمْغَارذْ أَوَاڒْ نّكْ خْ مَارَّا إِسمْ نّكْ.
‏3 ذڭْ وَاسّْ ڒَامِي خَاكْ د-ڒَاغِيغْ، ثَارِّيذْ-د خَافِي،
شكْ ثوْشِيذْ جّهْذْ إِ ڒعْمَارْ إِنُو.
‏4 مَارَّا إِجدْجِيذنْ ن ثمُّورْثْ أَذْ شكْ قَاذَانْ، أَ سِيذِي،
خْمِي تّسْڒَانْ أَوَاڒنْ زڭْ ؤُقمُّومْ نّكْ.
‏5 أَذْ غنّْجنْ خْ إِبْرِيذنْ ن سِيذِي،
مَاغَارْ أَعُودْجِي ن سِيذِي ذ أَمقّْرَانْ.
‏6 مَاغَارْ وَاخَّا إِتّْوَاسُّوعْڒَا سِيذِي أَطَّاسْ،
عَاذْ إِخزَّارْ-د غَارْ ؤُمْوَاضعْ،
مَاشَا بُو-نّْفَاخثْ إِسّنْ إِ-ث زِي ڒَاڭّْوَاجْ. ▪
‏7 مَاڒَا ؤُيُورغْ ذِي ڒْوسْثْ ن ڒحْصَارثْ، أَذْ أَيِي د-ثتَّارّذْ غَارْ ثُوذَارْثْ.
شكْ ثسّْوِيژّْضذْ أَفُوسْ نّكْ ضِيدّْ إِ وغْضَابْ ن ڒْعذْيَانْ إِنُو،
أَفُوسْ نّكْ أَفُوسِي إِسّنْجمْ أَيِي.
‏8 سِيذِي أَذْ ث إِكمّڒْ إِ نشّْ.
أَ سِيذِي، ثَامخْسِيوْثْ نّكْ إِشوَّارنْ أَقَا-ت إِ ڒبْذَا،
ڒفْعَايڒْ ن إِفَاسّنْ نّكْ وَارْ ثنْ ثَارخُّوذْ.