8
‏1 إِ ؤُمقّْرَانْ ن إِمغْنَاجنْ، س ثغْنِينْثْ ن ؤُجِيتِّي. أَزهّذْ ن ذَاوُوذْ.
‏2 أَ سِيذِي، أَربِّي نّغْ، مَامّشْ إِجْهذْ يِيسمْ نّكْ خْ مَارَّا ثَامُّورْثْ،
شكْ ذ ونِّي إِڭِّينْ لْعَاضَامَا نّكْ سنّجْ إِ إِجنْوَانْ.
‏3 زڭْ ؤُقمُّومْ ن إِحنْجِيرنْ ذ إِسيْمَانْ،
ثڭِّيذْ لْبَارَاجْ خْ ينِّي شكْ إِحصَّارنْ،
حِيمَا أَذْ ثْبلّْعذْ أَبْرِيذْ خْ ڒعْذُو ؤُ خْ ونِّي يَارزُّونْ أَذْ إِخْڒفْ. ▪
‏4 مَاڒَا ثْوَاڒِيغْ أَجنَّا، ڒْخذْمثْ ن إِضوْضَانْ نّكْ،
ثَازِيرِي ذ يثْرَانْ، إِنِّي ثڭِّيذْ،
‏5 مِينْ إِعْنَا خنِّي بْنَاذمْ، أَقَا شكْ ثْخَارّْصذْ ذَايسْ،
مِّيسْ ن بْنَاذمْ، أَقَا شكْ ثْخزَّارذْ غَارسْ؟ ▪
‏6 شكْ ثَارِّيذْ ث مْغِيرْ شْوَايْثْ وَاهَا قلّْ إِ أَربِّي،
ثوْشِيذْ أَسْ تَّاجْ ن ؤُعُودْجِي ذ ڒْعزّْ.
‏7 شكْ ثَارِّيذْ ث أَذْ إِحْكمْ خْ ثْمڭَّا ن إِفَاسّنْ نّكْ،
ثسَّارْسذْ مَارَّا سْوَادَّايْ إِ إِضَارنْ نّسْ: ▪
‏8 ؤُدْجِي ذ إِفُونَاسنْ، مَارَّا إِنَا،
ؤُڒَا ذ ڒْمَاڒْ ن ييَّارْ،
‏9 إِجْضَاضْ ن ؤُجنَّا ذ إِسڒْمَانْ ن ڒبْحَارْ،
مَارَّا مِينْ إِتّْشُوقَانْ إِبْرِيذنْ ن ڒبْحُورْ.
‏10 أَ سِيذِي، سِيذِيثْنغْ،
مَامّشْ إِجْهذْ يِيسمْ نّكْ ذِي مَارَّا ثَامُّورْثْ!