128
‏1 إِزْڒِي ن ؤُڭعّذْ.
سّعْذْ ن كُوڒْ إِجّْ ن ونِّي إِتّڭّْوذنْ سِيذِي،
ونِّي إِڭُّورنْ ذڭْ إِبْرِيذنْ نّسْ.
‏2 أَقَا أَذْ ثشّذْ زڭْ وَارْبرْ ن إِفَاسّنْ نّكْ،
أَذْ ثِيڒِيذْ ذ أَمِيمُونْ ذ لمْلِيحْ.
‏3 ثَامْغَارْثْ نّكْ أَذْ ثِيڒِي أَمْ إِشْثْ ن ثْزَايَارْثْ إِ د-إِتَّاوْينْ ڒْغِيدْجثْ ذِي ثَادَّارْثْ نّكْ،
أَرَّاونْ نّكْ أَذْ إِڒِينْ أَمْ إِغمُّوينْ ن زِّيثُونْ قُووَّارنْ-د إِ طَّابْڒَا نّكْ.
‏4 أَمُّو إِ غَا إِتّْوَابَاركْ ورْيَازْ إِجهْذنْ نِّي إِتّڭّْوذنْ سِيذِي.
‏5 سِيذِي أَذْ شكْ إِبَاركْ زِي صِيهْيُونْ،
ؤُ أَذْ ثْژَارذْ أَقَا ؤُرْشَالِيمْ أَذْ ثِيڒِي مْلِيحْ،
مَارَّا ؤُسَّانْ ن ثُوذَارْثْ نّكْ،
‏6 وَاهْ، أَذْ ثْژَارذْ إِحنْجِيرنْ ن إِحنْجِيرنْ نّكْ.
ڒهْنَا أَذْ يِيڒِي خْ إِسْرَائِيل.