مِينْ إِقِّيمنْ ن ؤُزهّذْ 42
43
‏1 أَغْ أَيِي ثَاسْغَارْثْ، أَ أَربِّي، ؤُ ثْنذْهذْ دّعْوثْ إِنُو.
فكّْ أَيِي زڭْ إِجّْ ن ڒْڭنْسْ وَارْ ذَايسْ بُو ثْمخْسِيوْثْ،
زڭْ ورْيَازْ ن ثحْرَايْمشْثْ ذ دّدْجْ.
‏2 أَقَا شكْ ذ أَربِّي ن جّهْذْ إِنُو، مَايمِّي خنِّي ذ أَيِي ثنْضَارذْ؟
مَايمِّي ڭُّورغْ ذڭْ ورُّوضْ ذ أَبَارْشَانْ زِي سِّيبّثْ ن دّدْجْ ن ڒعْذُو؟“ ▪
‏3 سكّْ-د ثَافَاوْثْ نّكْ ذ ثِيذتّْ نّكْ، مَاحنْذْ أَذْ أَيِي ڭوّْذنْثْ،
أَذْ أَيِي نذْهنْثْ غَارْ وذْرَارْ نّكْ إِقدّْسنْ ؤُ غَارْ ثْزذِّيغِينْ نّكْ
‏4 ؤُشَا أَذْ د-أَسغْ غَارْ ؤُعَالْطَارْ، ڒْمذْبحْ ن وشْمَاضْ ن أَربِّي،
غَارْ أَربِّي ن ڒفْرَاحثْ، ونِّي ذ أَرْشقْ إِنُو.
نشّْ أَذْ شكْ قَاذِيغْ س ڒْڭَامْبْرِي، أَ أَربِّي، أَربِّي إِنُو!
‏5 أَ ڒعْمَارْ إِنُو، مَايمِّي ثْقنْضذْ أَمُّو، ؤُ ثْغوّْغذْ خَافِي؟
رَاجَا أَربِّي، مَاغَارْ أَذْ ث قَاذِيغْ عَاذْ
خْ إِسنْجَامنْ زڭْ وُوذمْ نّسْ، أَقَا-ث ذ أَربِّي إِنُو. ▪