15
‏1 أَزهّذْ ن ذَاوُوذْ.
أَ سِيذِي، مَانْ ونْ إِ غَا إِقِّيمنْ ذڭْ ؤُقِيضُونْ نّكْ؟
مَانْ ونْ إِ غَا إِزذْغنْ خْ وذْرَارْ نّكْ إِقدّْسنْ؟
‏2 ونِّي إِڭُّورنْ ذِي ڒكْمَاڒثْ ن ثُوذَارْثْ نّسْ ؤُ إِتّڭّْ ثَاسڭْذَا،
ونِّي إِسَّاوَاڒنْ ثِيذتّْ ذڭْ وُوڒْ نّسْ. ▪
‏3 ونِّي وَارْ إِتّْشقَّافنْ س يِيڒسْ نّسْ،
ونِّي وَارْ إِتّڭّنْ ڒْغَارْ إِ إِمْعَاشَارنْ نّسْ،
ؤُ وَارْ إِتّْزَاوَارْ أَجَّارْ نّسْ.
‏4 ونِّي إِمّنْضَارنْ زِي أَربِّي أَقَا إِتّْوَاسّحْقَارْ ذِي ثِيطَّاوِينْ نّسْ،
مَاشَا إِنِّي إِتّڭّْوذنْ سِيذِي، إِتّْوقَّارْ إِ-ثنْ.
إِجِّيدْجْ ذِي ثْخسَّارْثْ نّسْ
وَارْ ث إِتّْبذِّيڒْ.
‏5 ونِّي وَارْ إِتِّيشنْ ثْمنْيَاثْ ن نُّوقَارْثْ نّسْ س أَرِّيبَا،
ؤُ وَارْ إِتّطّفْ أَرّشْوثْ ضِيدّْ ن يِينِّي وَارْ إِڭِّينْ س شَا.
ونِّي إِتّڭّنْ مَانْ أَيَا،
وَارْ إِڭُّورْ أَذْ إِفَارْغْ إِ ڒبْذَا.