20
‏1 إِ ؤُمقّْرَانْ ن إِمغْنَاجنْ. أَزهّذْ ن ذَاوُوذْ.
‏2 أَذْ خَاكْ د-يَارّْ سِيذِي ذڭْ وَاسّْ ن ڒحْصَارثْ،
أَذْ شكْ إِسِّيزْذغْ إِسمْ ن أَربِّي ن يَاعْقُوبْ ذڭْ ومْشَانْ يُوعْڒَانْ إِفَارْينْ.
‏3 أَذْ أَشْ إِوْشْ أَفُوسْ زِي زَّاوشْثْ إِقدّْسنْ،
أَذْ شكْ د-إِعَاونْ زِي صِيهْيُونْ.
‏4 أَذْ شكْ يِيذَارْ ذِي ثوْهِيبِينْ ن ڒْغِيدْجثْ نّكْ،
أَذْ ثِيڒِي ثْغَارْصْثْ ن وشْمَاضْ نّكْ أَمشْنَاوْ ثَاذُونْثْ إِ نتَّا. سِيلَاهْ.
‏5 أَذْ أَشْ إِوْشْ عْلَاحْسَابْ مِينْ إِمّژْرِي وُوڒْ نّكْ،
ؤُ أجّْ إِ-ث أَذْ إِكمّڒْ مَارَّا إِنْوَاينْ نّكْ.
‏6 نشِّينْ أَذْ نسْڒِيوْڒوْ خْ ؤُسنْجمْ نّكْ،
أَذْ نسُّوعْڒَا إِبَانْذُوثنْ ذڭْ يِيسمْ ن أَربِّي.
أَذْ إِسّْجِيونْ سِيذِي مَارَّا مژْرِي نّكْ.
‏7 ڒخُّو سّْنغْ، أَقَا سِيذِي أَذْ يَاوِي أَسنْجمْ إِ ؤُمذْهُونْ نّسْ.
نتَّا أَذْ ث-إِ-د-يَارّْ زڭْ إِجنْوَانْ ن زَّاوشْثْ نّسْ إِقدّْسنْ،
س ثْمڭَّا ثِيمقّْرَانِينْ ن ؤُسنْجمْ س ؤُفُوسْ أَفُوسِي نّسْ.
‏8 إِنَا تّْخَارَّاصنْ ذڭْ إِكَارُّوثنْ ؤُ إِنَا ذڭْ إِيْسَانْ،
مَاشَا نشِّينْ أَذْ نْخَارّصْ ذڭْ إِسمْ ن سِيذِي، أَربِّي نّغْ.
‏9 نِيثْنِي ؤُضَارنْ ؤُشَا وْضَانْ،
نشِّينْ نكَّارْ ؤُ نقِّيمْ نْبدّْ.
‏10 أَ سِيذِي، أَوِي-د أَسنْجمْ!
أجّْ أَذْ أَنغْ د-يَارّْ ؤُجدْجِيذْ ذڭْ وَاسّْ إِ ذِي نْڒَاغَا.