ڒْعَاهْذْ أَقْذِيمْ - تَّاوْرَاثْ ذ زّپُورْ ذ إِنَابِييّنْ
نُّومْرُو | إِسمْ ذ أَقُوضَاضْ | إِسمْ ذ أَقُوضَاضْ | تَّاوْرَاثْ نِيغْ شَّارِيعَا (5 إِذْلِيسنْ ن مُوسَا)
1 | أَمز. | أَمزْوَارُو | أَربِّي إِخْڒقْ-د إِجنْوَانْ ذ ثمُّورْثْ - تَّارِيخْ ن أَذَامْ، نُوحْ، إِبْرَاهِيمْ، إِسْحَاقْ، يَاعْقُوبْ (أَربِّي إِسمَّا ث ’إِسْرَايِيلْ‘)، يُوسُوفْ ذ إِحنْجِيرنْ إِنّغْنِي ن يَاعْقُوبْ، ثَارْوَا ن إِسْرَايِيلْ
2 | ؤُف. | ؤُفُوغْ | ؤُفُّوغْ ن أَيْثْ ن إِسْرَايِيلْ زِي مِيصْرَا س ؤُفُوسْ ن مُوسَا أَذْرَارْ ن سِينَا ذ تَّاوْرَاثْ ڒبْنِي ن ؤُقِيضُونْ إِقدّْسنْ ذ مَارَّا مِينْ ذَايسْ
3 | لَاوِي | لَاوِي | خْ ثِيغَارْصَا (دّْبَايحْ) ذ ڒْْخذْمثْ ن إِكهَّاننْ ذْ لْفَارَايِيضْ زِي جِّيهثْ ن ڒْْخذْمثْ نْسنْ
4 | ڒخْڒ. | ذِي ڒخْڒَا | أَثلّعْ ن أَيْثْ ن إِسْرَايِيلْ إِ ڒْْمِيجَاڒْ ن 40 إِسڭّْوُوسَا ذِي ڒخْڒَا
5 | أَعَوذ. | أَعَاوذْ | أَفسَّارْ ن تَّاوْرَاثْ إِ ثْوَاڒَا وِيسّْ ثْنَاينْ
إِذْلِيسنْ ن ؤُمزْرُويْ
6 | ياش. | يَاشُووَا | ؤُضُوفْ ن ثمُّورْثْ كنْعَانْ ذ ڒْْوَارْثْ
7 | ڒقض. | ڒْقُوضَاثْ | ڒْوقْثْ ن ڒْْقُوضَاثْ نِّي إِحكّْمنْ ڒْْڭنْسْ ن إِسْرَايِيلْ، فكّنْ ثنْثْ زڭْ إِفَاسّنْ ن ڒْْعذْيَانْ نْسنْ: عُوثْنِييِيلْ، إِهُوذْ، بَارَاكْ، ذِيپُورَا، جِيذْيُونْ، أَبِيمَالِيكْ، ثُولَاعْ، يَا‘إِرْ، يِيفْثَا، شَامْشُونْ
8 | رَاع. | رَاعُوثْ | ثَامْغَارْثْ ن ثمُّورْثْ ن مُو‘أَبْ ثمْڒشْ أَكْ-ذْ پُوعَازْ زِي ثقْبِيتْشْ ن ذَاوُوذْ
10-9 | صم. | 1”2 صَامْوِيلْ | أَنَابِي ذ ؤُكهَّانْ صَامْوِيلْ ذ إِجدْجِيذنْ إِمزْوُورَا ن إِسْرَايِيلْ: شَاوُولْ، ذَاوُوذْ ذ سُولِيمَانْ
12-11 | إِج. | 1”2 إِجدْجِيذنْ | أَمزْرُويْ (تَّارِيخْ) ن إِجدْجِيذنْ ن إِسْرَايِيلْ
14-13 | إِم. | 1”2 إِمزْرُوينْ | أَمزْرُويْ (تَّارِيخْ) ن إِجدْجِيذنْ ن إِسْرَايِيلْ
15 | عِز. | عِيزْرَا | أَكهَّانْ عِيزْرَا إِعْقبْ-د غَارْ ؤُرْشَالِيمْ أَوَارْنِي لْمنْفَا غَارْ بَابِيلْ، أَوَارْنِي 70 إِسڭّْوُوسَا ن ثْمحْبَاسْثْ ذِي بَابِيلْ
16 | نَاح. | نَاحَامْيَا | نَاحَامْيَا، أَمْسخَّارْ ذ ؤُذَايْ ن ؤُجدْجِيذْ ن لْفُورْسْ إِطّفْ تّسْرِيحْ مَاهنْذْ أَذْ إِبْنَا ڒحْيُوضْ ن ؤُرْشَالِيمْ عَاوذْ
17 | إِسْت. | إِسْثِيرْ | إِسْثِيرْ، ثَاجدْجِيذْثْ ثُوذَاشْثْ ثذْوڒْ ذ ثمْغَارْثْ ن ڒْْحَاكمْ لْفُورْسْ أَسنْجمْ ن مَارَّا وُوذَاينْ زڭْ إِفَاسّنْ ن حَامَانْ ونِّي زِي جِّيڒْ ن أَخَاخْ، أَجدْجِيذْ ن عَامَالِيقْ ذ إِعَامَالِيقِييّنْ
إِذْلِيسنْ ن شِّيعْرْ
18 | أَيُوبْ | أَيُوبْ | أَمزْرُويْ ن صَّابْرْ ن أَيُوبْ ذِي مِينْ ذ أَسْ إِمْسَارنْ
19 | إِزهد. | إِزهِّيذنْ | إِزْڒَانْ ن ذَاوُوذْ إِ يُورَا إِ إِمْغنَّاجنْ ذِي زَّاوشْثْ ثَامقّْرَانْثْ
20 | أَوڒن. | أَوَاڒنْ إِوزْننْ | أَوَاڒنْ إِوزْننْ ن ؤُجدْجِيذْ ن سُولِيمَانْ
21 | أَمب. | أَمْبَارّحْ | أَمْبَارّحْ يَارزُّو ذِي ثُوذَارْثْ ن بْنَاذمْ
22 | إِزْڒِي | إِزْڒِي خْ إِزْڒَانْ | إِزْڒِي ن ثَايْرِي نِّي إِدْجَانْ جَارْ ؤُجدْجِيذْ سُولَايْمَانْ ذ ثسْڒِيثْ نّسْ
إِذْلِيسنْ ن 4 إِنَابِييّنْ إِمقّْرَاننْ
23 | إِشا. |  | إِشَاعْيَا أَنَابِي ذِي إِسْرَايِيلْ ذڭْ وُوسَّانْ ن إِجدْجِيذنْ ن إِسْرَايِيلْ. يُورَا أَطَّاسْ خْ أَمْسخَّارْ ن سِيذِي، إِخْسْ أَذْ يِينِي لْمَاسِيحْ ونِّي إِ غَا إِسّنْجْمنْ ڒْْڭنْسْ نّسْ إِسْرَايِيلْ. إِدَّارْ إِشَاعْيَا عْڒَاينْ 700 إِسڭّْوُوسَا قْبڒْ لْمَاسِيهْ. أَوَاڒنْ نّسْ أَمْ إِجّْ ن يغْزَارْ ن نُّوپُووَاثْ سّْثبْهْثنْثْ بْنَاذمْ.
24 | إِرْم. |  | إِرْمِييَا ذ أَنَابِي ذِي إِسْرَايِيلْ إِ إِودّبْ أَطَّاسْ ذڭْ وُوسَّانْ إِنڭُّورَا ن ثْڭلْذِيثْ ن إِسْرَايِيلْ، ذڭْ وُوسَّانْ ؤُژّْڒنْ خَاسنْ غَارْ بَابِيلْ.
25 | إِڭجذ. | إِزْڒَانْ س إِقجْذُورنْ ن إِرْمِييَا | أَنَابِي إِرْمِييَا إِشَّاثْ أَڭجْذُورْ خْ ؤُرْشَالِيمْ زِي سِّيبّثْ ن لْمنْفَا غَارْ بَابِيلْ ن إِمزْذَاغْ نّسْ
26 | حِز. | حِيزْقِييَالْ | حِيزْقِييَالْ ذ أَنَابِي-أَكهَّانْ أَمقّْرَانْ ن إِسْرَايِيلْ ذڭْ وُوسَّانْ ن ثْمحْبَاسْثْ ن إِسْرَايِيلْ ذِي لْمنْفَا ذِي بَابِيلْ - إِطّفْ ثِيمژْرَا ثِيمقّْرَانِينْ زِي أَربِّي خْ زَّاوشْثْ ثَامقّْرَانْثْ ذڭْ وُوسَّانْ نِّي ؤُ ذڭْ وُوسَّانْ إِ د غَا يَاسنْ خْمِي د غَا إِعْقبْ لْمَاسِيحْ غَارْ دُّونشْثْ أَكْ-ذ إِمْقدَّاسنْ نّسْ
27 | دَان. | ذَانْيَالْ | ذَانِييَالْ ذ أَنَابِي زِي إِسْرَايِيلْ ذڭْ وُوسَّانْ ن لْمنْفَا غَارْ بَابِيلْ. إِدَّارْ ذَانِييَالْ ذڭْ وُوسَّانْ ن إِجدْجِيذنْ ن بَابِيلْ ذ لْفُورْسْ ؤُ إِقِّيمْ خْ ڒْْكُورْسِي ن صُّولْطَا زڭْ ؤُمزَارُو أَڒْ ؤُنڭَّارُو. نُّوپُووَاثْ نّسْ أَقَا-ثنْثْ خْ ڒحْكَامَاثْ ن دُّونشْثْ-أَ إِ غَا تّْوَاهذْمنْثْ س إِجّْ ن وژْرُو ذ أَمژْيَانْ إِ غَا إِوْضَانْ زڭْ إِجّْ ن وذْرَارْ يُوعْڒَانْ ؤُ أَژْرُو نِّي ذ ثَاڭلْذِيثْ ن لْمَاسِيحْ إِ د غَا يَاسنْ
| إِذْلِيسنْ ن 12 إِنَابِييّنْ إِمژْيَاننْ
28 | هُوشْ. | هُوشِيعَا | مَامّشْ ثذْوڒْ ثَامْغَارْثْ ن هُوشِيعَا ذ أَمذْيَا ن إِسْرَايِيلْ. أَربِّي إِحسّبْ-د إِسْرَايِيلْ ذ ثَامْغَارْثْ نّسْ
29 | يُووِ. | يُووِيلْ | ڒْحُوكْمْ إِسَّاڭّْوَاذنْ خْ مَارَّا دُّونشْثْ
30 | عَام. | عَامُوسْ | ڒْحُوكْمْ خْ ثِيمُّورَا إِ ذ أَسْ د-إِنّْضنْ إِ إِسْرَايِيلْ ؤُ خْ إِسْرَايِيلْ سِيمَانْثْ نّسْ - خمْسَا ن ثِيمژْرَا إِ ذ أَسْ إِوْشَا أَربِّي
31 | عُوب. | عُوبَاذْيَا | نُّوپُووَا خْ إِذُومْ
32 | يُون. | يُونُوسْ | ڒُومُورْ ن سِيذِي إِ يُونُوسْ مَاحنْذْ أَذْ إِبَارّحْ س ڒْْحُوكْمْ ن أَربِّي خْ ثنْذِينْثْ ن نِينْوَا - تُّوبثْ ن نِينْوَا
33 | مِيخَا | مِيخَا | ڒْهُوكْمْ خْ سَامَارْيَا ذ ؤُرْشَالِيمْ - خْ وعْذڒْ ن إِسْرَايِيلْ ذِي ڒْْوقْثْ إِ د غَا يَاسنْ - أَفكِّي ن ؤُرْشَالِيمْ - ؤُرْشَالِيمْ أَذْ ثِيڒِي لْعَاصِيمَا ن ڒحْكَامثْ ن لْمَاسِيحْ
34 | نَحَم. | نَاحُومْ | ڒْحُوكْمْ خْ ثنْذِينْثْ ن نِينْوَا
35 | حَاب. | حَابَاقُّوقْ | ڒْحُوكْمْ خْ بَابِيلْ ذ ڒْْڭنْسْ نّسْ ن إِكَالْذَانِييّنْ - ثَاژَادْجِيثْ ن حَابَاقُّوقْ
36 | صَاف. | صَافَانْيَا | ڒْحُوكْمْ ذڭْ وَاسّْ ن سِيذِي - أَڒَاغِي حِيمَا أَذْ سّْوَاضْضْعنْ ڒڭْنُوسْ زَّاثْ إِ أَربِّي: غَازَّا، مُو‘أَبْ، عَامُّونْ، إِثِييُوبِييَا
37 | حَاڭ. | حَاڭَّايِي | أَسجّعْ إِ ڒبْنِي ن زَّاوشْثْ إِقدّْسنْ ذِي ؤُرْشَالِيمْ عَاوذْ
38 | زَاك. | زَاكَارِييَّا | ثِيمژْرَا إِسّْتّبْهثنْ ن ؤُنَابِي زَاكَارِييَا مِينْ إِ غَا إِمْسَارنْ مَاڒَا أَذْ د-إِعْقبْ لْمَاسِيهْ خْ وذْرَارْ ن زِّيثُونْ مَاحنْذْ أَذْ إِحْكمْ زِي ؤُرْشَالِيمْ خْ مَارَّا دُّونشْثْ
39 | مـَال. | مَالَاخِي | مَالَاخِي إِعْڒمْ ڒْْڭنْسْ س نُّوپُووَاثْ إِفَارْزنْ
| ڒْعَاهْذْ ن جْذِيذْ - ڒخْبَارْ أَصبْحَانْ نِيغْ لْإِنْجِيلْ
41-40 43-42 | مت. مك. لك. يُوح. | ڒخْبَارْ أَصبْحَانْ مَاتَّا، مَارْكُوسْ، لُوكَا، يُوحَانَّا | أَربْعَا ن إِمحْذَارنْ ؤُرِينْ كُوڒْ إِجّنْ زَّايْسنْ مَارَّا مِينْ ذ أَسمْ إِمّوْشنْ حِيمَا أَذْ ث أَرِينْ خْ يشُّو لْمَاسِيحْ زڭْ وُوسَّانْ ن ؤُخڒْقضْ نّسْ أَڒْ ڒْْموْثْ ذ ثْنُوكْرَا نّسْ ذ ثْمكْسِيثْ نّسْ غَارْ ؤُجنَّا
44 | ڒخ. | ڒخْذَايمْ ن رُّوسُولْ | أَمزْرُويْ ن ؤُبَارّحْ ن لْ‘إِنْجِيلْ ذِي ؤُرْشَالِيمْ زڭْ ؤُمزْوَارُو أَڒْ ؤُنڭَّارْ ن ڒحْكَامثْ ن إِرُومَانِييّنْ
ثِيبْرَاثِينْ ن رَّاسُولْ بُولُوسْ إِ ثْمسْمُونِينْ ن لْمَاسِيحْ
45 | رُوم. | غَارْ رُومَا | خْ ؤُسنْجمْ س لِيمَانْ ذِي لْمَاسِيهْ وَاهَا، وَارْ إِدْجِي س ڒخْذَايمْ ن دِّينْ أَمْ وخْثَانْ ن وُوذَاينْ نِيغْ وضْفَارْ ن شَّارِيعَا. إِنِّي أَرزُّونْ أَذْ كمّْڒنْ شَّارِيعَا إِتّْخصَّا أَذْ ت كمّْڒنْ قَاعْ، مَاشَا نِيثْنِي وَارْ زمَّارنْ!
47-46 | 1”2 كُور. | غَارْ كُورِينْثُوسْ | خْ وَاطَّاسْ ن ثْمسْڒَايِينْ إِ إِتّْهِيمَانْ إِ إِمَاسِيحِييّنْ ذِي كُورِينْثُوسْ: ثِيغِيثْ ن أَربِّي ذِي لْمَاسِيحْ، خْ مَاشَّا، خْ إِمْشُوبّشنْ جَارْ ڒْْمُومِينِينْ، خْ ڒمْڒَاشْ، خْ ونِّي وَارْ غَارسْ بُو ثمْغَارْثْ، خْ ڒْْهُوقُوقْ ن رُّوسُولْ، خْ أَرُّوحْ إِقدّْسنْ، خْ أَرِّيمثْ ن لْمَاسِيحْ، خْ ثَانُوكْرَا ن لْمَاسِيحْ، خْ ثُوذَارْثْ ن بُولُوسْ أَمْ رَّاسُولْ ن لْمَاسِيحْ ...
48 | ڭال. | غَارْ ڭَالَاطْيَا | ذِي ثبْرَاثْ-أَ نُوفَا أَطَّاسْ خْ ثُوذَارْثْ ن بُولُوسْ زڭْ وَامِي إِبْذَا أَذْ إِضْفَارْ لْمَاسِيحْ ؤُ مَامّشْ إِبَارّحْ لْ‘إِنْجِيلْ. پُولُوسْ إِعْڒمْ إِ ينِّي أَرزُّونْ أَذْ سّمْغَارنْ ذڭْ يِيخفْ نْسنْ، ذڭْ وخْثَانْ إِ غَارْسنْ ذڭْ ويْسُومْ إِ وَارْ إِنفّْعنْ. ؤُذَايْ ذ ثِيذتّْ ونِّي ذ ؤُذَايْ س وُوڒْ
49 | أَفا. | غَارْ أَفَاسُوسْ | ثَابْرَاثْ ثَاصبْحَانْثْ خْ لْمَاسِيحْ ذ ثُوذَارْثْ ثْمَاسِيحشْثْ، خْ ڒمْڒَاشْ ذ ؤُمنْغِي أَرُّوهَانِي س ثْژَادْجِيثْ ذ لِيمَانْ ذ وَاوَاڒْ ن أَربِّي
50 | فِيل. | غَارْ فِيلِيبِّي | ثَابْرَاثْ ثَاصبْحَانْثْ خْ ؤُوَاضعْ ن لْمَاسِيحْ، مَامّشْ إِسّْوَاضعْ إِخفْ نّسْ أَڒْ ڒْْموْثْ خْ صَّالِيبْ
51 | كُول. | غَارْ كُولُوسِّي | ثَابْرَاثْ خْ ڒمْغَارثْ ن لْمَاسِيحْ ونِّي ذ أَمنْزُو ن مَارَّا مِينْ د-إِثْوَاخڒْقنْ ؤُشَا ؤُڒَا ذ أَزدْجِيفْ ن ثْمسْمُونْثْ، ثنِّي ذ أَرِّيمثْ ن لْمَاسِيحْ
53-52 | ثِيسْ. | غَارْ ثِيسَّالُونِيكِي | ثَابْرَاثْ نِّي ذِي نُوفَا أَطَّاسْ خْ ثْوَاسِيثْ ن لْمَاسِيحْ ؤُ خْ مَامّشْ إِتّْخصَّا أَذْ ثِيڒِي ثُوذَارْثْ ن ؤُمَاسِيحِي نِّي ث إِتّْرَاجَا
ثِيبْرَاثِينْ ن رَّاسُولْ بُولُوسْ إِ شَا ن إِمْسخَّارنْ إِنّغْنِي ن لْمَاسِيحْ
55-54 | 1”2 ثْمْ. | غَارْ ثِيمُوثِييُو | ثِيمُوثِييُو، أَمسخَّارْ إِعِيزّنْ إِ بُولُوسْ. بُولُوسْ إِسّڒْمذْ ثِيمُوثْيُو خْ مَامّشْ إِتّْخصَّا أَذْ إِسّڒْمذْ ثْمسْمُونِينْ ن لْمَاسِيحْ حِيمَا وَارْ ودَّارنْثْ زڭْ وبْرِيذْ ن لْمَاسِيحْ
56 | ثِيث. | غَارْ ثِيثُوسْ | پُولُوسْ إِسّڒْمذْ ثِيثُوسْ زِي جِّيهثْ ن ڒْْخذْمثْ نسْ ثڭْزِيرْثْ ن كْرِيثَا
57 | فلمن. | غَارْ فِيلِيمْoنْ | ثَابْرَاثْ ثَامژْيَانْثْ ن بُولُوسْ إِ فِيلِيمُونْ خْ ؤُنِيسِيمُوسْ، إِسْمغْ ن فِيلِيمْoنْ نِّي زَّايسْ يَارْوڒْ مَاشَا غَارسْ د-إِعْقبْ
58 | عبر. | غَارْ إِعِيبْرَانِييّنْ | ثَابْرَاثْ ثَاصبْحَانْثْ خْ ڒمْغَارثْ ن لْمَاسِيحْ سنّجْ إِ كُوڒْشِي: سنّجْ إِ لْمَالَاكَاثْ، سنّجْ إِ مُوسَا، سنّجْ إِ شَّارِيعَا
ثِيبْرَاثِينْ ن رُّوسُولْ إِنّغْنِي
59 | يَاع. | ثَابْرَاثْ ن يَاعْقُوبْ | يَاعْقُوبْ يُو رَا ثَابْرَاثْ-أَ إِ وُوذَاينْ إِمَاسِيحِييّنْ إِمْطَارّْشنْ خْ صَّابْرْ ن لِيمَانْ، خْ ؤُوَاضعْ، خْ لِيمَانْ ذ ڒخْذَايمْ، دّنْبْ ن يِيڒسْ ؤُ خْ ثَايْرِي جَارْ وَاوْمَاثنْ
61-60 | پُوطْ. | 2 ثِيبْرَاثِينْ ن بُوطْرُوسْ | پُوطْرُوسْ يُورَا ثِيبْرَاثِينْ نّسْ خْ ثِيمسْڒَايِينْ إِفَارْزنْ: خْ طَّاعثْ إِ صُّولَاطَاثْ، خْ ڒمْرَاشْ، خْ صَّابْرْ ذِي ؤُمَارّثْ ؤُ خْ ثُوذَارْثْ ثَامَاسِيحشْثْ
62 ،63، 64 | يُوحْ. | 3 ثِيبْرَاثِينْ ن يُوحَانَّا | يُوحَانَّا يُورَا ثِيبْرَاثِينْ نّسْ خْ مَامّشْ إِ غَا يُويُورْ ڒْْمُومِينْ ذِي ثْفَاوْثْ ذ ثِيذتّْ ؤُ خْ ثَايْرِي جَارْ وَاوْمَاثنْ
65 | يَاه. | ثَابْرَاثْ ن يَاهُوذَا | يَاهُوذَا إِعْڒمْ ڒْْمُومِينِينْ زِي جِّيهثْ ن ينِّي أَرزُّونْ أَذْ غَارّنْ ڒْْمُومِينِينْ س ثْغُورِي نْسنْ إِسّْخَارِّيقنْ ؤُ س ؤُسْثهْزِي نْسنْ أَمْ ضفَّارنْ مْغِيرْ ثِيزِي نْسنْ.
أَسَارْڭبْ خْ مِينْ إِ غَا يِيڒِي ذغْيَا
66 | أَسَا. | أَسَارْڭبْ | ڒوْحِييْ أَمقّْرَانْ إِ إِوْشَا يشُّو لْمَاسِيحْ س ؤُفُوسْ ن لْمَالَاكْ نّسْ إِ ؤُمْسخَّارْ نّسْ يُوحَانَّا، إِجّْ ن ڒوْحِييْ إِ زِي إِ ذ أَسْ إِسَّارْڭبْ لْمَاسِيحْ خْ مِينْ إِ غَا يِيڒِي ذڭْ وُوسَّانْ إِنڭُّورَا خْمِي د غَا يَاسْ نتَّا إِ ثْوَاڒَا وِيسّْ ثْنَاينْ حِيمَا أَذْ يِيڒِي ذ أَجدْجِيذْ خْ مَارَّا دُّونِّيثْ